Cazalès ble i 1789 medlem av stenderforsamlingen som representant for adelsstanden i valgkretsen Rivière-Verdun, og kjempet her energisk for adelens politiske rettigheter. Han ville, da kongen begynte å tenke på konsesjoner til tredjestanden, «redde kongadømmet til tross for kongen». Etter nasjonalforsamlingens konstituering ble han i denne en av høyrepartiets fremste og mest uuttrettelige ledere og dens største orator og debattant. Ved siden av Jean-Siffrein Maury (1746–1817) og Mirabeau-Tonneau (1754–1792) var han ledende for «de svarte» som engasjerte seg for kongens og adelens rettigheter.